text: Et quant Cléomadès les voit
   Vers lui venir, tantost perçoit
   Les armes que chascuns porta.
   Droit devers Sartan s'adreça.
   Cléomadès moult fierement
   Celui ferra premierement
   S'il puet. Ainsi l'a enpensé.
   PageV02P030
   L doi sont à lui assanblé
   Moult fierement, et il à eus.
   Lor glaives brisierent andeus
   Li chevalier desor l'escu
   Cléomadès, mais abatu
   A Sartan dou coup premerain.
   Lui et le cheval tout de plain
   Abati droit en son venir.
   Bien dut Sartan ressouvenir
   De cel coup qui là ot eü
   K'ains mais n'ot si grant receü.
   Mais si finement fu armez,
   Que dou coup ne fu pas navrez.
   Ses chevaus tost se releva,
   Et il là endroit demora
   À la terre tous estordis,
   C'on ne sot s'il fu mors ou vis.
  